Film ja TV
21.11.2020, 21:32
"Meeleheitel koduperenaiste" staar paljastas ootamatu põhjuse, miks ta proovis vähidiagnoosi inimeste eest varjata(3)
Scanpix
Hollywoodi staar Marcia Cross sai kolm aastat tagasi teada, et tal on vähk. Kuigi näitleja otsustas algselt, et ta proovib seda varjata ning läheb oma elu ja karjääriga vaikselt edasi, siis ühel hetkel tundis ta, et ta ei saa enam vait olla.
Nimelt pidi "Meeleheitel koduperenaistes" Breed mänginud näitlejatar võitlema anaalvähiga, mille pärast tundis ka Cross algselt häbi, kuid aasta pärast diagnoosi saamist mõistis ta, et tal pole midagi varjata.
"Ma ei tahtnud olla anaalvähi reklaaminägu. Ma tahtsin liikuda edasi oma karjääri ja eluga, kuid mida rohkem aeg edasi läks, seda rohkem lugesin ma, kuidas teised tunnevad häbi, varjavad oma probleemi või isegi valetavad selle kohta. Ma lugesin arstide kohta, kellel oli ebamugav sellest isegi rääkida," meenutas Cross oma avastusi.
2018. aastal otsustas staar avalikult teatada, et tal võitleb kasvaja vastu, mida teised inimesed tavaliselt varjavad. "Ma olen päraku fänn. Ma austan seda paari sentimeetri suurust, mis annab meile elu ja teeb selle mugavamaks," teatab Cross nüüd. Praeguseks on ta täielikult terve ning elab jälle tavapärast elu.